**D I S P O Z I Ț I A**

**nr. 139 din 05 aprilie 2022**

**pentru modificarea Dispoziției Președintelui Consiliului Județean Cluj nr. 99/2022 privind constituirea Comisiilor de evaluare a ofertelor pentru**

**închirierea unor bunuri imobile din domeniul public și privat al Județului Cluj, aflate în administrarea Regiei Autonome Aeroportul Internațional Avram Iancu Cluj**

Președintele Consiliului Județean Cluj,

Având în vedere Referatul nr.13610/05.04.2022 elaborat de Serviciul Juridic, Contencios Administrativ, Arhivă pentru modificarea Dispoziției Președintelui Consiliului Județean Cluj nr. 99/2022 privind constituirea Comisiilor de evaluare a ofertelor pentru închirierea unor bunuri imobile din domeniul public și privat al Județului Cluj, aflate în administrarea Regiei Autonome Aeroportul Internațional Avram Iancu Cluj;

Ținând cont de prevederile art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare coroborate cu prevederile art. 2, ale art. 3 alin. (2), ale art. 58 alin. (1) și (3) și ale art. 64-65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare

În conformitate cu prevederile:

* art. 317, art. 332 - 348 și ale art. 362 din Ordonanța de Urgență a Guvernului nr. 57/2019 privind Codul administrativ, cu modificările si completările ulterioare;
* art. 1777-1823 din Legea privind Codul Civil nr. 287/2009, republicată, cu modificările si completările ulterioare;
* Hotărârii Consiliului Județean Cluj nr. 112/2020 privind aprobarea închirierii unor suprafețe din imobile aflate în domeniul public sau privat al Județului Cluj și în administrarea Aeroportului Internațional Avram Iancu Cluj R.A. modificată prin Hotarîrea Consiliului Județean Cluj nr. 127/2020;
* Dispoziției Președintelui Consiliului Județean Cluj nr. 99/2022 privind constituirea Comisiilor de evaluare a ofertelor pentruînchirierea unor bunuri imobile din domeniul public și privat al Județului Cluj, aflate în administrarea Regiei Autonome Aeroportul Internațional Avram Iancu Cluj

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**D I S P U N E:**

**Art.I.** Dispoziția Președintelui Consiliului Județean Cluj nr. 99/2022 privind constituirea Comisiilor de evaluare a ofertelor pentru închirierea unor bunuri imobile din domeniul public și privat al Județului Cluj, aflate în administrarea Regiei Autonome Aeroportul Internațional Avram Iancu Cluj, se modifică după cum urmează:

**1.** Anexa nr.8 ”Componența Comisiei de evaluare a ofertelor pentru închirierea unui spațiu anexă cu funcțiuni de sprijin activitate comercială, situat în incinta aeroportului, zona publică, Terminal Pasageri Sosiri, parter, în suprafață de 22,60 mp, la  Aeroportul Internațional Avram Iancu R.A, str. T. Vuia nr. 149-151 se modifică și se înlocuiește cu **anexa** care face parte integrantă din prezenta hotărâre.

**Art.II** Cu punerea în aplicare a prevederilor prezentei dispoziții se încredințează persoanele desemnate la articolul 1.

**Art.III**. Prezenta dispoziție se comunică prin intermediul Secretarului general al județului în termenul prevăzut de lege, Aeroportului Internațional Avram Iancu Cluj R.A., Agenției Naționale de Administrare Fiscală- Direcția Generală Regională a Finanțelor Publice Cluj, Direcției de Administrare a Domeniului Public și Privat al Județului Cluj, precum si Prefectului Județului Cluj.

**PREȘEDINTE Contrasemnează:**

**Alin Tișe SECRETAR GENERAL AL JUDEȚULUI**

**Simona Gaci**

**Anexa**

**la Dispoziția nr. 139/2022**

**Componența Comisiei de evaluare a ofertelor pentru închirierea unui spațiu anexă cu funcțiuni de sprijin activitate comercială, situat în incinta aeroportului, zona publică, Terminal Pasageri Sosiri, parter, în suprafață de 22,60 mp, la  Aeroportul Internațional Avram Iancu R.A, str. T. Vuia nr. 149-151.**

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Calitatea în cadrul comisiei de evaluare** | **Numele și prenumele** | **Funcția deținută** | **Compartimentul de specialitate/Entitate publică** | **Mențiuni** |
| **0** | **1** | **2** | **3** | **4** | **5** |
| 1. | Membru | Raff Dana | Referent de specialitate | Compartiment Administrare Clădiri - Aeroportul Internațional Avram Iancu Cluj. | Președinte |
| 2. | Membru | Ghica Ioana | Referent de specialitate | Birou Contracte - Aeroportul Internațional Avram Iancu Cluj |  |
| 3. | Membru | Koncz Diana | Referent de specialitate | Birou Marketing -Aeroportul Internațional Avram Iancu Cluj |  |
| 4. | Membru | Paraschiv Paula | Referent de specialitate | Birou Marketing - Aeroportul Internațional Avram Iancu Cluj |  |
| 5. | Membru | Țane Roxana | Expert Achiziții Publice | Birou Achiziții Publice Aeroportul Internațional Avram Iancu Cluj | Secretar |
| 6. | Membru | Răcășan Plosca Maria | Referent | Direcția de Administrare a Domeniului Public și Privat al județului Cluj- Consiliul Județean Cluj |  |
| 7. | Membru | Bocșea Bogdan | Consilier | Direcția Generală Regională a Finanțelor Publice  Cluj-Administrația Județeană a Finanțelor publice Cluj. |  |
| 8. | Membru supleant | Mocean Petru | Referent de specialitate | Compartiment Administrare Clădiri - Aeroportul Internațional Avram Iancu Cluj. |  |
| 9. | Membru supleant | Timiș Olga | Consilier Juridic | Birou Juridic - Aeroportul Internațional Avram Iancu Cluj |  |
| 10. | Membru supleant | Ștețco Andreea | Referent de specialitate | Birou Marketing - Aeroportul Internațional Avram Iancu Cluj |  |
| 11. | Membru supleant | Fărcaș Bogdan | Referent de specialitate | Birou Marketing - Aeroportul Internațional Avram Iancu Cluj |  |
| 12. | Membru supleant | Rus Sonia | Expert Achiziții Publice | Birou Achiziții Publice - Aeroportul Internațional Avram Iancu Cluj |  |
| 13. | Membru supleant | Georgescu Simona | Consilier | Direcția de Administrare a Domeniului Public și Privat al județului Cluj- Consiliul Județean Cluj. |  |
| 13. | Membru supleant | Moldovan Gelu | Consilier | Direcția Generală Regională a Finanțelor Publice  Cluj-Administrația Județeană a Finanțelor publice Cluj. |  |

**PREȘEDINTE Contrasemnează:**

**Alin Tișe SECRETAR GENERAL AL JUDEȚULUI**

**Simona Gaci**